section_heading: Svojstva
paragraph_text: M91 je prečkasta spiralna galaksija. Nalazi se na udaljenosti od 63 milijuna godina svjetlosti i dio je skupa galaktika Virgo. Prividne dimenzije galaktike su 5,4' x 4,3' što u stvarnosti odgovara dimenzijama od 99.000 x 79.000 svjetlosnih godina. Svojim dimenzijama M91 je tek neznatno manja od naše Mliječne staze. Galaksija se od nas udaljava brzinom od 400 km/s. Cijeli skup Djevice od nas se udaljava brzinom od 1100 km/s što znači da se M91 kreće kroz skup Djevice prema nama brzinom od 700 km/s.